laion/Wikipedia-Exotic huggingface dataset:
მარიამ დემურია

მარიამ ივანეს ასული ივანიშვილი-დემურია (დ. 21 მარტი, 1860, გორი — გ. 21 იანვარი, 1910, თბილისი) — ქართველი პედაგოგი, დრამატურგი და მწერალი. მარიამ ივანიშვილი დაიბადა 1860 წლის 21 მარტს, ქალაქ გორში. დაასრულა თბილისის საბებიო ინსტიტუტის კურსი, რის შემდეგაც მუშაობდა თბილისში, ოზურგეთში, საჩხერეში და სხვა რაიონებში. 1893 წელს ახალგაზრდა იურისტ, ვასილ დემურიაზე დაქორწინდა და საცხოვრებლად თბილისში გადავიდა. 15 წლის განმავლობაში იყო თბილისის სახალხო სახლების, თეატრების, ბიბლიოთეკებისა და სხვა კულტურულ-საგანმანათლებლო დაწესებულებათა მუშაობის ერთ-ერთი სულისჩამდგმელი. დიდხანს განაგებდა ნაძალადევის სახალხო ბიბლიოთეკას. უმცირესი შემოწირულობებით, ილია წინამძღვრიშვილისა და „ქართველთა შორის წერა-კითხვის გამავრცელებელი საზოგადოების“ მხარდაჭერით მარიამ დემურიამ ყველაზე ხელმოკლე ადამიანებისთვის დააარსა „ავჭალის აუდიტორია“, სადაც კლასიკური და თანამედროვე ლიტერატურის მიხედვით იდგმებოდა წარმოდგენები ქართულ ენაზე, იმართებოდა წიგნების, სტატიების, დოკუმენტების საჯარო კითხვა. 1904 წელს მარიამმა დააარსა საგანმანათლებლო საბავშვო ჟურნალი „ნაკადული“, რომლის პირველი ნომერი ნოემბერში გამოვიდა და რომელიც ლიტერატურისა და ხელოვნების საკითხებს აშუქებდა. დემურია ოფიციალურად ამ ჟურნალს 1906–1910 წლებში რედაქტორობდა. მარიამ დემურია 1910 წლის 21 იანვარს, 49 წლის ასაკში გარდაიცვალა. მარიამ დემურია — საქართველოს ბიოგრაფიული ლექსიკონი მარიამ დემურია — საქართველოს ბიოგრაფიული ლექსიკონი მარიამ ივანიშვილი-დემურია. ჰაინრიჰ ბიოლის ფონდი.
დეივი ჯოუნსი (კარიბის ზღვის მეკობრეები)

დეივი ჯოუნსი (ინგლ. Davy Jones) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ბილ ნაიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“. ფილმებში დეივი ჯოუნსი არის მეკობრეთა ხომალდ „მფრინავი ჰოლანდიელის“ კაპიტანი. ის დაწყევლა ქალღმერთმა კალიფსომ და ზღვას მიაჯაჭვა, რათა წყევლის თანახმად, მას ზღვიდან ამოსვლა მხოლოდ ათ წელიწადში ერთხელ შეეძლო. წყევლის მიხედვით ჯოუნსს ზღვაში დაღუპული ადამიანების სულები უნდა გადაერჩინა, მაგრამ მან ეს ვერ შეძლო და გადაიქცა „თევზკაცად“ – გამოუვიდა სახეზე საცეცები და ა. შ. მან აგრეთვე გული ამოიჭრა და სკივრში დამალა. წყევლის თანახმად, ვინც ჯოუნსის გულს მოკლავდა, გულთან ერთად მოკლავდა ჯოუნსსაც, შემდეგ კი გულის მკვლელი გახდებოდა „მფრინავი ჰოლანდიელის“ კაპიტანი. დეივი ჯოუნსის ხომალდზე მსახურობდა ბუტსტრეპ ბილ ტერნერი, უილ ტერნერის მამა. მის გადასარჩენად უილ ტერნერმა ჯეკ ბეღურას დახმარებით მოკლა დეივი ჯოუნსი და შემდეგ თავად გახდა „მფრინავი ჰოლანდიელის“ დაწყევლილი კაპიტანი. ფილმში „მკვდრები ზღაპრებს არ ყვებიან“ ფინალური ტიტრების შემდგომ კადრში სიზმარში უილ ტერნერი ნახავს მის საძინებელში შემოსულ დეივი ჯოუნსს, შემდეგ ეღვიძება და ხედავს, რომ ჯოუნსი მის ოთახში არ იმყოფება, მაგრამ იმ ადგილას, სადაც სიზმარში იგი იდგა, დარჩა წყლის წვეთები. დეივი ჯოუნსი — კინოფილმების ინტერნეტ მონაცემთა ბაზა (ინგლისური)
ჩვენი გზა

„ჩვენი გზა“ — საქართველოს კომუნისტური პარტიის (ბოლშევიკები) ცკ-ის ქალთა შორის მუშაობის განყოფილების ყოველთვიური პოლიტიკურ-ლიტერატურული ჟურნალი. გამოდიოდა 1923–26 წლებში თბილისში. გამოსცემდა სარედაქციო კოლეგია. 1926 წლიდან მის ნაცვლად გამოდიოდა ჟურნალი „მშრომელი ქალი“. ქართული საბჭოთა ენციკლოპედია, ტ. 11, თბ., 1987. — გვ. 115.
ჩვენი მეცნიერება

ჩვენი მეცნიერება — ქართული ყოველთვიური სამეცნიერო-პოპულარული კრებული. გამოდიოდა 1923-26 წლებში თბილისში. გამოვიდა 18 ნომერი. სარედაქციო კოლეგიაში შედიოდნენ გ. ანთაძე, ლ. მელიქსეთბეგი, ს. ყაუხჩიშვილი. თანამშრომლობდნენ პეტრე მელიქიშვილი, ივანე ჯავახიშვილი, გიორგი ახვლედიანი, აკაკი შანიძე და სხვ. ქართული საბჭოთა ენციკლოპედია, ტ. 11, თბ., 1987. — გვ. 115.
ჩვენი ცხოვრება (ბოლშევიკური გაზეთი)

ჩვენი ცხოვრება — ყოველდღიური ლეგალური ბოლშევიკური გაზეთი. გამოდიოდა 1907 წლის 18 თებერვლიდან 6 მარტამდე იოსებ სტალინის ხელმძღვანელობით. რედაქტორ-გამომცემელი — გ. კვაჭაძე. გამოვიდა 13 ნომერი. გაზეთი II სათათბიროს გახსნისა და მუშაობის პერიოდში რევოლუციური ტრიბუნის როლს ასრულებდა. განმარტავდა ბოლშევიკების ტაქტიკას სათათბიროს მიმართ, ამხილებდა ლიბერალურ ბურჟუაზიულ კონტრრევოლუციურ ბუნებას, აკრიტიკებდა ანტიპროლეტარიულ პარტიებს. აქვეყნებდა მასალას საქართველოსა და რუსეთის რევოლუციური მოძრაობის შესახებ. დაბეჭდილია ვ. ი. ლენინის მიერ რსდმპ V ყრილობაზე წარსადგენად შემუშავებული რეზოლუციის პროექტი „ბურჟუაზიულ პარტიებთან დამოკიდებულების შესახებ“ და ი. სტალინის მრავალი სახელმძღვანელო სტატია. ბერიძე ს., ქართული საბჭოთა ენციკლოპედია, ტ. 11, თბ., 1987. — გვ. 115.
ჩვენი ქვეყანა

„ჩვენი ქვეყანა“ — ქართული ყოველდღიური პოლიტიკური და ლიტერატურული გაზეთი, ეროვნულ-დემოკრატიული პარტიის ორგანო. გამოდიოდა 1917–1919 წლებში ქუთაისში გაზეთ „სამშობლოს“ (1915–1917) ნაცვლად. გამოვიდა 247 ნომერი. რედაქტორ-გამომცემელი — დ. კვირკველია. თანარედაქტორები — ვასილ წერეთელი და კ. ჭანტურაია. თანამშრომლობდნენ გრიგოლ ვეშაპელი (ვეშაპიძე), ია ეკალაძე (ცინცაძე), ნიკო ლორთქიფანიძე, დ. ნაზაროვი, ს. ყიფიანი, ი. დიდიძე და სხვ. ქართული საბჭოთა ენციკლოპედია, ტ. 11, თბ., 1987. — გვ. 115.
ჩვენი თაობა

ჩვენი თაობა — ქართული ყოველთვიური ჟურნალი, საქართველოს მწერალთა კავშირის ორგანო. გამოდიოდა 1935-41 წლებში თბილისში. სხვადასხვა დროს ჟურნალის რედაქტორებად მუშაობდნენ შ. რადიანი, ა. ჭეიშვილი, ი. აბაშიძე, ა. მამაშვილი (მირცხულავა), დ. ბენაშვილი. ჟურნალში ძირითადად ახალგაზრდა მწერალთა ნაწარმოებები იბეჭდებოდა. თანამშრომლობდნენ ლ. ავალიანი, შ. ამისულაშვილი, ლ. ასათიანი, ე. ქარელიშვილი (ასტვაცატუროვი), მ. ბარათაშვილი, ი. ბალახაშვილი, ა. გაწერელია, ა. თევზაძე, გ. კაჭახიძე, ბ. კეშელავა, გ. ლომიძე, ა. მახარაძე, გ. მებუკე, მ. მრევლიშვილი, გ. ნატროშვილი, ი. ნონეშვილი, ვ. უბილავა, ლ. სულაბერიძე, ა. ყოჩიაშვილი, ბ. ჩხეიძე, ა. შენგელია, შ. შერვაშიძე, ს. ციაშვილი, კ. ხიმშიაშვილი და სხვ. ტირაჟი ორი ათასზე მეტი. აგიაშვილი ნ., ქართული საბჭოთა ენციკლოპედია, ტ. 11, თბ., 1987. — გვ. 115.
საქართველოს 19 წლამდე ფეხბურთელთა ნაკრები ევროპის ჩემპიონატებზე

აქ წარმოდგენილია ინფორმაცია საქართველოს 19 წლამდე ფეხბურთელთა ნაკრების ევროპის ჩემპიონატებში მონაწილეობის შესახებ. საქართველოს 19 წლამდე ფეხბურთელთა ნაკრები (1993-2001 წლებში საქართველოს 18 წლამდე ნაკრები) 1993 წლიდან გამოდის საერთაშორისო არენაზე. 1999 წლის ევროპის ჩემპიონატზე საქართველოს 18 წლამდე ნაკრებმა ევროპის ჩემპიონატზე იასპარეზა: ჯგუფში ესპანეთთან, იტალიასთან და ირლანდიასთან მოხვდა და ამ უკანასკნელთან აღებული ერთი ქულით დაამთავრა გამოსვლა. 2013 წელს უკვე 19 წლამდე ნაკრები გავიდა ევროპის ჩემპიონატზე, სადაც მხოლოდ საფრანგეთთან აიღო ერთი ქულა და ვერ გავიდა შემდეგ ეტაპზე. 2017 წელს ევროპის ჩემპიონატი საქართველოში ჩატარდა. მასპინძლის რანგში მოთამაშე საქართველოს ნაკრებმა მოიგო ერთი მატჩი, წააგო ორი და ჯგუფიდან ვერ გავიდა. A ჯგუფის შედეგები 2017 წლის ევროპის ჩემპიონატზე
ჩვენი ბრძოლა

„ჩვენი ბრძოლა“ — ქართული ყოველდღიური გაზეთი, რსდმპ დასავლეთ ამიერკავკასიის ორგანიზაციების ორგანო. გამოდიოდა 1918 წლის 8 მარტიდან 16 მარტამდე ქუთაისში გაზეთ „ბრძოლის“ (1917–1918) ნაცვლად. სულ გამოვიდა 8 ნომერი. „ჩვენმა ბრძოლამ“ გადამწყვეტი იერიში მიიტანა ამიერკავკასიის კონტრრევოლუციურ ბურჟუაზიულ-მემამულური სეიმის წინააღმდეგ. გაზეთში გამოქვეყნდა თბილისში 10 თებერვლის (ალექსანდრეს ბაღში) მუშათა მიტინგის დახვრეტის გამო მშრომელთა საჯარო კრებებზე გამოტანილი რეზოლუციები. გაშუქებული იყო ლანჩხუთის მაზრის გლეხთა აჯანყების მიზეზები, დაიბეჭდა აჯანყებულ გლეხთა მოწოდება, რომელშიც მოითხოვდნენ საბჭოთა რუსეთთან კავშირის აღდგენასა და სოციალიზმისთვის ბრძოლას, აგრეთვე რსდმპ VII ყრილობის შესახებ და ვ. ი. ლენინის მოხსენების მოკლე შინაარსი. ბერიძე ს., ქართული საბჭოთა ენციკლოპედია, ტ. 11, თბ., 1987. — გვ. 115.
Chicago Tribune

„Chicago Tribune“, „ჩიკაგო ტრიბიუნ“ (ქართ. ჩიკაგოს ტრიბუნა) — აშშ-ის ყოველდღიური გაზეთი მემარჯვენე მიმართულებისა. გამოდის ჩიკაგოში 1847 წლის 10 ივნისიდან. ტირაჟი — 448 930, საკვირაო გამოცემისა 853 324. ქართული საბჭოთა ენციკლოპედია, ტ. 11, თბ., 1987. — გვ. 118. ↑ "Snapshot Report - 3/31/2013". Alliance for Audited Media. March 31, 2013. Retrieved June 7, 2013.
რევაზ ჩოლოყაშვილი (გ. 1648)

რევაზ ჩოლოყაშვილი (გ. 1648) — კახეთის სამეფოს სახლთუხუცესი XVII საუკუნის 40-იან წლებში. თეიმურაზ I-ის ერთგული თანამებრძოლი. მისი რჩევით თეიმურაზმა 1648 წელს თავისი ჯარის ნაწილი ბიძინა ჩოლოყაშვილის მეთაურობით ერწოს დასარბევად გაგზავნა. ამის შედეგად დასუსტებული თეიმურაზის ლაშქარი ქართლის მეფე როსტომმა უღლისთან ბრძოლაში დაამარცხა. რევაზ ჩოლოყაშვილი გმირულად დაიღუპა ამ ბრძოლაში. ხანთაძე ნ., ქართული საბჭოთა ენციკლოპედია, ტ. 11, თბ., 1987. — გვ. 147.
Van Halen

Van Halen — ამერიკული მძიმე როკ-ჯგუფი, ჩამოყალიბებული პასადენაში (კალიფორნია) 1972 წელს. 1974–1985 წლებში მასში შედიოდნენ გიტარისტი ედი ვან ჰალენი, ვოკალისტი დევიდ ლი როთი, დრამერი ალექს ვან ჰალენი და ბასისტი მაიკლ ენტონი. 2007 წელს კოლექტივი შეიყვანეს როკ-ენ-როლის დიდების დარბაზში. მთავარი სტატია: Van Halen-ის დისკოგრაფია. Van Halen (1978) Van Halen II (1979) Women and Children First (1980) Fair Warning (1981) Diver Down (1982) 1984 (1984) 5150 (1986) OU812 (1988) For Unlawful Carnal Knowledge (1991) Balance (1995) Van Halen III (1998) A Different Kind of Truth (2012) ოფიციალური საიტი Van Halen როკ-ენ-როლის დიდების დარბაზში Van Halen საიტზე Curlie Van Halen საიტზე Discogs ↑ 1.0 1.1 ერლეუაინი, სტივენ თომას. Van Halen – Artist Biography. AllMusic. All Media Network. ციტირების თარიღი: August 16, 2014. ↑ Edmondson, Jacqueline (2013). Music in American Life: An Encyclopedia of the Songs, Styles, Stars, and Stories that Shaped our Culture. ABC-CLIO, გვ. 161. ISBN 978-0-313-39347-1.  ↑ Harp, Justin. (April 8, 2011) Sammy Hagar: 'Eddie doomed Van Halen reunion'. Digital Spy. Hearst Magazines UK. დაარქივებულია ორიგინალიდან — ოქტომბერი 16, 2015. ციტირების თარიღი: August 16, 2014. ↑ Van Halen – Biography. დაარქივებულია ორიგინალიდან — May 5, 2009. ციტირების თარიღი: 2009-05-05.. Rolling Stone. Jann Wenner. Retrieved August 16, 2014. ↑ Weinstein, Deena (2015). Rock'n America: A Social and Cultural History. University of Toronto Press, გვ. 223–226, 244. ISBN 978-1-4426-0015-7.  ↑ Moore, Ryan (2010). Sells Like Teen Spirit: Music, Youth Culture, and Social Crisis. New York University Press, გვ. 105. ISBN 978-0-8147-5747-5.  ↑ Ultimate Classic Rock. ORIGINAL VAN HALEN BASSIST MARK STONE DIES en. ციტირების თარიღი: 2020 ↑ Erlewine, Stephen Thomas. Van Halen AllMusic-ზე. ციტირების თარიღი: July 28, 2014. ↑ 2007 Rock and Roll Hall of Fame Inductee Profile.
T. Rex (ჯგუფი)

T. Rex — ინგლისური როკ-ჯგუფი, ჩამოყალიბებული 1967 წელს მომღერალ-სიმღერების ავტორ და გიტარისტ მარკ ბოლანის მიერ. მას თავდაპირველად ეწოდებოდა Tyrannosaurus Rex და ამ სახელით გამოსცემდა პირველ ალბომებს, ფსიქოდელიური ფოლკის ჟანრში. 1969 წელს ბოლანმა დაიწყო სიმღერებში აკუსტიკური ჟღერადობის ელექტრონულით ჩანაცვლება და კოლექტივი T. Rex გახდა. 1970 წელს კოლექტივმა გამოსცა სინგლი „Ride a White Swan“, მისი მუსიკალური განვითარების კულმინაცია. მოგვიანებით T. Rex გლემ-როკის სცენის წარმატებულ კომერციულ ნაწილად იქცა. 1970–1973 წლებში T. Rex-ის ბრიტანეთში პოპულარობა The Beatles-ის მასშტაბებამდე გაიზარდა – ჩარტში მათი 11 სინგლი მოხვდა. 1971 წლის Electric Warrior ითვლება პირველ დისკად გლემ-როკის ჟანრში. 1977 წელს ბოლანი დაიღუპა ავტოკატასტროფისას და T. Rex-მა არსებობა შეწყვიტა, თუმცა კვლავ რჩება გავლენიან ჯგუფად. მთავარი სტატია: T. Rex-ის დისკოგრაფია. როგორც Tyrannosaurus Rex My People Were Fair and Had Sky in Their Hair... But Now They're Content to Wear Stars on Their Brows (1968) Prophets, Seers & Sages: The Angels of the Ages (1968) Unicorn (1969) A Beard of Stars (1970) As T. Rex T. Rex (1970) Electric Warrior (1971) The Slider (1972) Tanx (1973) Zinc Alloy and the Hidden Riders of Tomorrow (1974) Bolan's Zip Gun (1975) Futuristic Dragon (1976) Dandy in the Underworld (1977) marc-bolan.org ↑ Deming, Mark. T. Rex – Artist Biography. ციტირების თარიღი: 13 September 2017. ↑ Huey, Steve. T. Rex – Electric Warrior. ციტირების თარიღი: 29 December 2014. ↑ Dimery, Robert (2010). „Bang a Gong (Get It On) – T. Rex (1971)“, 1001 Songs You Must Hear Before You Die. Cassell. ISBN 1-84403-684-7.  ↑ https://www.musik-sammler.de/artist/t-rex
Manfred Mann's Earth Band

Manfred Mann's Earth Band — ინგლისური როკ-ჯგუფი, ჩამოყალიბებული სამხრეთაფრიკელი მუსიკოს მანფრედ მენის მიერ. კოლექტივი 1971 წელს ჩამოყალიბდა. 1980-იანებში და 1990-იანების დასაწყისში მას აქტიურობა შეწყვეტილი ჰქონდა, თუმცა მოგვიანებით აღდგა. მთავარი სტატია: Manfred Mann's Earth Band discography. Manfred Mann's Earth Band (1972) Glorified Magnified (1972) Messin' (1973) Solar Fire (1973) The Good Earth (1974) Nightingales & Bombers (1975) The Roaring Silence (1976) Watch (1978) Angel Station (1979) Chance (1980) Somewhere in Afrika (1983) Criminal Tango (1986) Masque (1987) Soft Vengeance (1996) Manfred Mann 2006 (2004) შეგიძლიათ იხილოთ მედიაფაილები თემაზე „Manfred Mann's Earth Band“ ვიკისაწყობში. ოფიციალური საიტი
Dead Kennedys

Dead Kennedys — ამერიკული პანკ-როკ ჯგუფი, ჩამოყალიბებული სან-ფრანცისკოში 1978 წელს. იგი იყო ერთ-ერთი პირველი ამერიკული ჰარდკორის ჟანრის კოლექტივი, რომელიც ბრიტანეთში პოპულარობით სარგებლობდა. ჯგუფის ტექსტები ძირითადად პოლიტიკური თემებით არის გაჯერებული. მას გამოშვებული აქვს ოთხი სტუდიური ალბომი და ერთი EP. 2001 წელს იგი აღდგა ვოკალისტ და ტექსტების ძირითად ავტორ ჯელო ბიაფრას გარეშე. მთავარი სტატია: Dead Kennedys-ის დისკოგრაფია. სტუდიური ალბომები Fresh Fruit for Rotting Vegetables (1980) Plastic Surgery Disasters (1982) Frankenchrist (1985) Bedtime for Democracy (1986) ოფიციალური საიტი Dead Kennedys საიტზე Curlie ↑ Liles, Jeff. (October 30, 2008) Echoes and Reverberations: Dead Kennedys "Rock Against Politics". Dallas Observer. ↑ Jello Biafra on Donald Trump's victory. blabbermouth.net (November 18, 2016). ↑ When the Dead Kennedys came to SLO, and a punk rock riot ensued. sanluisobispo.com.
პოსეიდონი (გამოგონილი ხომალდი)

S.S. Poseidon (ქართ. პოსეიდონი) — გამოგონილი ტრანსატლანტიკური ექსპრეს ლაინერი, რომელიც პირველად გამოჩნდა პოლ გალიკოს 1969 წლის რომანში — „პოსეიდონის თავგადასავალი“. მოგვიანებით ამ რომანზე დაყრდნობით გადაღებულია ოთხი ფილმი. გემს სახელი ბერძნული მითოლოგიის ზღვის ღმერთის მიხედვით ეწოდა. ↑ Gallico, Paul - The Poseidon Adventure
Linux Mint

Linux Mint — Linux-ის დისტრიბუტივი, დაფუძნებული Debian-ზე და Ubuntu-ზე. როგორც აღწერენ, მისი მიზანია „იყოს თანამედროვე, მომხიბლავი და მოხერხებული ოპერაციული სისტემა – მძლავრი და მარტივად გამოსაყენებელი.“ Linux Mint-ს აქვს მულტიმედიური ფორმატების მხარდაჭერა. იგი ვრცელდება უფასო და ღია წყაროს მქონე პროგრამებით. პროექტის ავტორი იყო კლემენტ ლეფევრი. მასზე ამჟამად აქტიურად მუშაობენ Linux Mint-ის გუნდი და საზოგადოება.. ოფიციალური საიტი ↑ Linux Mint Teams - Linux Mint. ↑ Linux Mint 21 "Vanessa" Cinnamon released!. ↑ Official Documentation. ციტირების თარიღი: May 19, 2013 ↑ Downloads. ციტირების თარიღი: 29 October 2013 ↑ About. Linux Mint. ციტირების თარიღი: 24 December 2015. ↑ FAQ. Linux Mint. ციტირების თარიღი: 24 December 2015. ↑ Khamlichi, M.el. Q&A: Clement Lefebvre: The man behind Linux Mint. Unixmen. ციტირების თარიღი: 24 December 2015. ↑ von Eitzen, Christopher. Linux Mint History and Development. Network World. ციტირების თარიღი: 24 December 2015.
ერი (მრავალმნიშვნელოვანი)

ერი შეიძლება აღნიშნავდეს: ერი — ადამიანთა სოციალურ-ისტორიული ერთობის ფორმა ერი — ძვ. ქართული ტერმინი ერი — ქართული ჟურნალი ერი — ქართული გაზეთი ერი — ქართული გაზეთი ერი — ტბა ჩრდილოეთ ამერიკაში ერი — ქალაქი აშშ-ში
ერი (ისტორიული)

ერი — ძველი ქართული ტერმინი, ერთდროულად აღნიშნავდა ხალხსაც და ჯარსაც; წარმოშობილი უნდა იყოს სამხედრო დემოკრატიის ხანაში, როდესაც ხალხი და ჯარი ერთმანეთისაგან განუყრელი იყო. სტრაბონის მესამე გენოსის („მიწისმოქმედნი და მეომარნი“) ქართული სახელწოდება „ერი“ უნდა ყოფილიყო. სტრაბონისდროინდელი ერი იბერიის თავისუფალი მოსახლეობის უმრავლესობას შეადგენდა, მაგრამ განსხვავდებოდა ძველი ერისგან, მას აღარ გააჩნდა სუვერენობის ძირითადი ნიშნები (მმართველობის უმაღლესი ორგანოები, საბჭო და სახალხო კრება). ყოველი თავისუფალი მიწისმოქმედი მეომარიც იყო. იბერიის თავისუფალი მიწისმოქმედი საზოგადოება საჭირო შემთხვევაში ლაშქრობის ვალდებულიც იყო. შემდეგში შეიქმნა მეომართა ფენა, რომელიც მუდმივ სამხედრო სამსახურში იმყოფებოდა. მათგან გამოვიდნენ ანაურ-წარჩინებულებულთა და მხედართა სოციალური წინაპრები. შემდგომში, ფეოდალიზმის განვითარების შედეგად, ერის დაშლის პროცესი უფრო გაღრმავდა. ადრინდელი ფეოდალური ხანის ქართული წყაროებით წინანდელი თავისუფალი ერი უკვე სხვაზეა დამოკიდებული, ამიტომ, როდესაც ამა თუ იმ ფეოდალის სიძლიერეს აღნიშნავდნენ, იტყოდნენ, რომ ის ყველას აღემატებოდა „სიმრავლითა ერთა“ („სერაპიონ ზარზმელის ცხოვრება“). ამ ვითარების შედეგია, რომ ერის გვერდით ხმარობენ წვრილ ერსაც. ეს სახელწოდება პირველად დამოწმებულია ჯუანშერთან V საუკუნის ამბებთან დაკავშირებით. „წურილი ერი“ თავის თავს ერს ეძახდა და თავისი ძველი უფლებებისათვის ბრძოლას განაგრძობდა. ერის ნაშთები „ჰეროვანთა“ სახით მთაში, ხოლო „ერისაგანთა“ სახით ბარში განვითარებული ფეოდალიზმის ხანაშიც გვხვდება. „ერისთაგანნი“ თავიანთ „უფალთა“ („პატრონთა“) „ყმებად“ ითვლებოდნენ ცალ-ცალკე თუ თემობით და ამის შესაბამისად ემსახურებოდნენ მათ. ისინი ამასთანავე ლაშქრობის მოვალენიც იყვნენ და ამის გამო, ტერმინი „ერისაგანი“, რომელიც სოციალურად „აზნაურს“ უპირისპირდებოდა, ჩვეულებრივ მოლაშქრის მნიშვნელობითაც იხმარებოდა. მას შემდეგ, რაც მატერიალურ დოვლათის მწარმოებელი საზოგადოება ჩვენში ძირითადად „გლეხთა“ კლასში გაერთიანდა, ზეპირი თუ მწიგნობრული ტრადიციით „ერი“ ხალხისა და ლაშქრის აღსანიშნავად დარჩა, მაგრამ დამოუკიდებელი სოციალური შინაარსით აღარ იხმარებოდა. XIX საუკუნის შეცვლილ პოლიტიკურ და სოციალურ-ეკონომიკურ ვითარებაში, როდესაც საქართველოში ჩამოყალიბდა ადამიანთა ახალი სოციალური-ისტორიული ერთობის ფორმა — ნაცია, ერი ამ ცნების აღმნიშვნელ სიტყვად იქცა. ერი საქართველოს ისტორიის ნარკვევები, ტ. 2 თბ., 1973; ჯანაშია ს., საქართველო ადრინდელი ფეოდალიზაციის გზაზე, შრომები, ტ. 1, თბ., 1949 ბოგვერაძე ა., ქართული საბჭოთა ენციკლოპედია, ტ. 4, თბ., 1979. — გვ. 190.
ჩიტიყველა

ჩიტიყველა (ლათ. Berteroa) — მცენარეთა გვარი კომბოსტოსებრთა ოჯახისა. ერთ-, ორ- ან მრავალწლოვანი ბალახებია. მოფენილია დატოტვილი ბეწვით. მთლიანი ფოთლები და მტევანი ყვავილედი აქვთ. მოიცავს რამდენიმე სახეობას (ზოგი წყაროთი 5-ს, ზოგით — 16-მდე) 7-8 სახეობა გავრცელებულია ევრაზიაში. ყოფილ სსრკ-ში 3 სახეობაა, საქართველოში — 2 — რუხი ჩიტიყველა (ლათ. Berteroa incana) და Berteroa ascendens; იზრდება ველებზე, გორაკებსა და მშრალ ფერდობებზე, გზის პირებზე, მინდვრებსა და ნასვენ ადგილებზე. ქართული საბჭოთა ენციკლოპედია, ტ. 11, თბ., 1987. — გვ. 141.
ერი (ჟურნალი)

„ერი“ — ქართული ყოველკვირეული პოლიტიკური, სამეცნიერო და ლიტერატურული ჟურნალი; გამოდიოდა თბილისში 1909 წლის 13 სექტემბრიდან 1910 წლის 22 ნოემბრამდე. ჟურნალში თანამშრომლობდნენ კიტა აბაშიძე, ალექსანდრე ყიფშიძე, აკაკი წერეთელი, ვაჟა-ფშაველა, ფილიპე გოგიჩაიშვილი, ნიკო ლორთქიფანიძე, სანდრო შანშიაშვილი, მიხეილ წერეთელი, ზ. ედილაშვილი და სხვა. 1909 წლის სექტემბრის ბოლოს (II ნომრის გამოსვლის შემდეგ) „ერი“ დროებით დაიხურა ადგილობრივი ხელისუფლების განკარგულებით, განახლდა 1910 წლის თებერვლიდან. შუალედში „ერის“ ნაცვლად გამოდიოდა „ჩვენი ერი“ (1909 წლის 27 სექტემბრიდან 4 ოქტომბრამდე), „ქართველი ერი“ (1909 წლის 11 ოქტომბრიდან 18 ოქტომბრამდე), „საქართველოს მოამბე“ (1909 წლის 1 ნოემბრიდან 1910 წლის 24 იანვრამდე), „მოამბე“ (1910 წლის 31 იანვრიდან თებერვლამდე). რედაქტორ-გამომცემლები — პეტრე სურგულაძე (1909 № 1-25), სოფრომ მგალობლიშვილი (1910 № 1-26). ქართული საბჭოთა ენციკლოპედია, ტ. 4, თბ., 1979. — გვ. 190.
მაგნე ფურუჰოლმენი

მაგნე ფურუჰოლმენი (Magne Furuholmen, დ. 1 ნოემბერი, 1962) — ნორვეგიელი მუსიკოსი და მხატვარი. ფურუჰოლმენი, უფრო მეტად ცნობილი ზედმეტსახელით „მაგსი“, არის სინთპოპ ჯგუფ a-ha-ს კლავიშისტი და მისი მრავალი სიმღერის ავტორი. მისი თანაავტორობით დაწერილია „Take on Me“, „Stay on These Roads“, „Manhattan Skyline“, „Cry Wolf“, „Forever Not Yours“, „Analogue (All I Want)“, „Foot of the Mountain“ და სხვა სიმღერები. magnef.org დაარქივებული 2021-05-07 საიტზე Wayback Machine. A-ha-ს ოფიციალური საიტი magne-f.net დაარქივებული 2021-06-15 საიტზე Wayback Machine. Magne F Archive (ფანების საიტი) Facebook-ზე ↑ „Magne Furuholmen Biography“. Store Norske Leksikon. Kunnskapsforlaget. ციტირების თარიღი: 2012-12-12. ↑ a-ha Biography. multinet.no. დაარქივებულია ორიგინალიდან — 2012-03-27. ციტირების თარიღი: 2011-12-12.
ჰარდანგერ-ფიორდი

ჰარდანგერ-ფიორდი (ნორვ. Hardangerfjorden) — ყურე ჩრდილოეთის ზღვაში, ნორვეგიის სამხრეთ-დასავლეთ ნაპირთან. სიგრძე 172 კმ, სიგანე 7 კმ-მდე, სიღრმე 891 მ-მდე. ნაპირები მაღალია, კლდოვანი. მოქცევა ნახევარდღეღამურია, სიმაღლე დაახლოებით 1 მ. ქართული საბჭოთა ენციკლოპედია, ტ. 11, თბ., 1987. — გვ. 602.
ჯოჯოხეთი (ალმანახი)

„ჯოჯოხეთი“ — ქართული ყოველკვირეული იუმორისტული ალმანახი, 1909 წელს გამოვიდა „ეშმაკის“ ნაცვლად. გამოიცა 2 ნომერი, გამომცემელი — მ. ნოდია. „ჯოჯოხეთის“ შემდეგ გამოვიდა ალმანახი „ეშმაკის მათრახი“. ყიფიანი ი., ქართული საბჭოთა ენციკლოპედია, ტ. 11, თბ., 1987. — გვ. 577.
ჯელალიები

ჯელალიები (თურქ. მხ. რ. Celâlî) — აჯანყების მონაწილენი ოსმალეთის იმპერიაში (ძირითადად ანატოლიაში) XVI-XVII საუკუნეებში. სახელი ეწოდათ თოქათში 1519 წლის აჯანების მეთაურის — ჯელალის მიხედვით. ჯელალიების ძირითად მასას შეადგენდნენ გლეხები, მონაწილეობდნენ აგრეთვე წვრილი ფეოდალები, ფეოდალური ლაშქრის მეომრები, რომლებიც იბრძოდნენ სულთნის ხელისუფლების წინააღმდეგ და დაკარგული სამფლობელოების დასაბრუნებლად. ერთ-ერთი უდიდესი იყო ჯელალის 1595-1603 წლების აჯანყება. ქართული საბჭოთა ენციკლოპედია, ტ. 11, თბ., 1987. — გვ. 553.
ჯებელ-დრუზი

ჯებელ-დრუზი ან ელ-დრუზი (არაბ. جبل الدروز) — ვულკანური მასივი სამხრეთ სირიაში. სიმაღლე 1800 მ-მდე (მთა ელ-ჯაინა). აგებულია ბაზალტებით. გარს აკრავს ვრცელი ლავური ველები. კალთებზე და მწვერვალებზე არის კრატერები, რომლებიც პლიოცენურ ეპოქაში მოქმედებდნენ. ქართული საბჭოთა ენციკლოპედია, ტ. 11, თბ., 1987. — გვ. 551.
მურადხანლი (გუბადლი)

მურადხანლი (აზერ. Muradxanlı) — სოფელი აზერბაიჯანში, გუბადლის რაიონში. მურადხანლი GEOnet სახელების სერვერზე
დილალი-მიუსქანლი

დილალი-მიუსქანლი (აზერ. Diləli Müskanlı) — სოფელი აზერბაიჯანში, გუბადლის რაიონში. დილალი-მიუსქანლი GEOnet სახელების სერვერზე
ნოვლუ

ნოვლუ (აზერ. Novlu) — სოფელი აზერბაიჯანში, გუბადლის რაიონში. ნოვლუ GEOnet სახელების სერვერზე
ფადარი (გუბადლი)

ფადარი (აზერ. Padar) — სოფელი აზერბაიჯანში, გუბადლის რაიონში. ფადარი GEOnet სახელების სერვერზე
ჯაჰილია

ჯაჰილია (არაბ. جاهلية — უვიცობა, უმეცრება, უმეცრების ხანა) — წარმართობა, წარმართობის ხანა. ჯაჰილია აღნიშნავს უშუალოდ ისლამის წარმოშობის წინარე ხანას და ძველ არაბულ რელიგიას. მართლმორწმუნე მუსლიმანები ჯიჰალიაში გულისხმობენ უმეცრებას — „ჭეშმარიტი რელიგიის“ — ისლამის არცოდნას. ისინი ამ უვიცობის, უმეცრების მდგომარეობიდან ალაჰმა გამოიყვანა, აღამაღლა, განადიდა და სწორ გზაზე დააყენა. სიხარულიძე ე., ქართული საბჭოთა ენციკლოპედია, ტ. 11, თბ., 1987. — გვ. 550.
Neogastropoda

Neogastropoda (ლათინური) — მუცელფეხიანი მოლუსკების რიგი ცენოგასტროპოდების (ლათ. Caenogastropoda) ჯგუფიდან, რომელიც მოიცავს დაახლოებით 16 000 სახეობას. უპირატესად იკვებებიან ცხოველებით. Buccinoidea ლათ. Belomitridae ლათ. Buccinidae ლათ. Colubrariidae ლათ. Columbellidae ლათ. Fasciolariidae ლათ. Melongenidae ლათ. Nassariidae Cancellarioidea ლათ. Cancellariidae Conoidea ლათ. Borsoniidae ლათ. Bouchetispiridae ლათ. Clathurellidae ლათ. Clavatulidae ლათ. Cochlespiridae ლათ. Conidae ლათ. Conorbidae ლათ. Drilliidae ლათ. Horaiclavidae ლათ. Mangeliidae ლათ. Mitromorphidae ლათ. Pseudomelatomidae ლათ. Raphitomidae ლათ. Strictispiridae ლათ. Terebridae ლათ. Turridae Muricoidea ლათ. Babyloniidae ლათ. Costellariidae ლათ. Cystiscidae ლათ. Harpidae ლათ. Marginellidae ლათ. Mitridae ლათ. Muricidae ლათ. Pleioptygmatidae ლათ. Strepsiduridae ლათ. Turbinellidae ლათ. Volutidae ლათ. Volutomitridae Olivoidea ლათ. Olivellidae ლათ. Olividae Pseudolivoidea ლათ. Pseudolividae ლათ. Ptychatractidae Animal Diversity Web: Neogastropoda (ინგლისური) Neogastropod Tree of Life დაარქივებული 2013-06-21 საიტზე Wayback Machine. Crame J. A. (2013). "Early Cenozoic Differentiation of Polar Marine Faunas". PLoS ONE 8(1): e54139. doi:10.1371/journal.pone.0054139
ხვედურეთი

ხვედურეთი — ქარელის მუნიციპალიტეტის სოფლების ზემო ხვედურეთისა და ქვემო ხვედურეთის ძველი სახელწოდება. ხვედურეთის ხევში ადამიანის ცხოვრების კვალი ბრინჯაოს ხანიდან დასტურდება. შუა საუკუნეებში ხვედურეთში იყო ფეოდალური საგვარეულოს — ციციშვილთა ერთ-ერთი რეზიდენცია. ზემო ხვედურეთში შემორჩენილია შუა საუკუნეების ეკლესიის ნანგრევები, ქვემო ხვედურეთში — შუა საუკუნეების სასახლისა და ციხის ნანგრევები. აქვეა XIX საუკუნის ეკლესია. ქართული საბჭოთა ენციკლოპედია, ტ. 11, თბ., 1987. — გვ. 476.